Държавен вестник, бр. 103, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  103
§ 12. В чл. 23, ал. 1 след думите „и 22“ се 
поставя запетая и се добавя „както и изме­
нението на капацитета на висшето училище, 
на професионалното направление или на 
специалностите от регулираните професии“.
§ 13. В чл. 24 след думата „акредитация“ 
се поставя запетая и се добавя „както и за 
изменение на капацитета на висшето учили­
ще, на професионалното направление или на 
специалностите от регулираните професии“.
§ 14. Наименованието на раздел ІІ се из­
меня така:
„Процедури за акредитация и за изменение 
на капацитета“
§ 15. В чл. 25, ал. 3 основният текст се 
изменя така:
„(3) Процедура за програмна акредитация 
на докторски програми, включително от регу­
лираните професии, се открива по искане на:“.
§ 16. В чл. 27, ал. 1 думите „по чл. 83, 
ал. 3, т. 1 от Закона за висшето образование“ 
се заличават. 
§ 17. В чл. 28 се правят следните изменения 
и допълнения:
1. В ал. 1 навсякъде думите „научни специ­
алности“ се заменят с „докторски програми“, 
а след думата „съвет“ се поставя запетая, до­
бавя се „съответно на постоянната комисия“ 
и се поставя запетая. 
2. В ал. 4 думите „научни специалности“ 
се заменят с „докторски програми“.
§ 18. В чл. 29 се правят следните изменения 
и допълнения:
1. В ал. 1:
а) точка 4 се изменя така:
„4. информация от висшето училище за 
неговата структура в съответствие със Закона 
за висшето образование;“
б) създава се т. 5:
„5. мотивирано предложение от висшето 
училище за съответния капацитет – при акре­
дитация на професионално направление или 
на специалност от регулираните професии, 
разпределен по образователно-квалифика­
ционни степени и по форми на обучение на 
висшето училище.“
2. Aлинея 3 се изменя така:
„(3) Докладът-самооценка за програмна 
акредитация на предлаганото образование в 
определено професионално направление в ос­
новно звено и/или във филиал на акредитирано 
висше училище, на специалност от регулира­
ните професии или на докторска програма 
включва информация за обстоятелствата по 
чл. 78, ал. 3, т. 1 – 6 от Закона за висшето 
образование, както и информация за сключе­
ните договори, придружена със съответните 
документи в случаите на съвместна дейност 
и на образователен франчайз по смисъла на 
§ 4, ал. 4 от допълнителните разпоредби на 
Закона за висшето образование.“
§ 19. В чл. 34 се правят следните изменения:
1. В ал. 2 думата „оценяващ“ се заличава.
2. Алинеи 3 и 4 се отменят.
§ 20. Член 35 се изменя така:
„Чл. 35. (1) В случаите, когато процедурата 
за акредитация се осъществява от акреди­
тационния съвет, постоянната комисия от 
съответната област на висшето образование 
въз основа на доклада на експертна група 
подготвя доклад за резултатите от извърше­
ното оценяване.
(2) Докладът по ал. 1 се предоставя на оце­
няваната институция, която в 14-дневен срок 
от получаването му може да даде становище 
относно фактически несъответствия в него.
(3) След изтичането на срока по ал. 2 
постоянната комисия от съответната област 
на висшето образование внася в акредита­
ционния съвет доклада за резултатите от 
извършеното оценяване, който съдържа 
мотивирана оценка относно съответствието 
на представените от висшето училище дока­
зателства с критериите за институционална 
или програмна акредитация по смисъла на 
чл. 77, ал. 2 или чл. 78, ал. 3 от Закона за 
висшето образование.“
§ 21. В чл. 36 се правят следните изменения 
и допълнения:
1. Алинеи 1 – 3 се изменят така:
„(1) Въз основа на доклада на постоянната 
комисия от съответната област на висшето 
образование за резултатите от извършеното 
оценяване и становището на оценяваната 
институция акредитационният съвет с явно 
гласуване и с обикновено мнозинство приема 
решение, в което се дава оценка. Оценяването 
при акредитация се извършва по десетобална 
система, включваща оценките от 0 до 10,00.
(2) Когато получената при акредитацията 
оценка е от 4,00 до 10,00, се дава акредитация 
за срока, определен в чл. 79, ал. 4 от Закона 
за висшето образование.
(3) С решението на акредитационния съвет 
за акредитация се определя и капацитетът 
на висшето училище, а при програмна ак­
редитация – капацитетът на специалност от 
регулираните професии.“
2. Създава се нова ал. 4:
„(4) При определяне капацитета на вис­
шето училище акредитационният съвет го 
съобразява с определения при оценяването 
и акредитацията капацитет на професионал­
ните направления и на специалностите от 
регулираните професии.“
3. Досегашната ал. 4 става ал. 5 и в нея 
думата „незадоволителна“ се заменя с „от 0 
до 3,99“.
4. Създават се ал. 6 и 7:
„(6) Когато при институционалната акре­
дитация висшето училище е получило оценка 
от 0 до 3,99 по един или няколко от крите­
риите по чл. 79, ал. 6 от Закона за висшето 
образование, акредитационният съвет приема 
решение, с което прави отказ за акредитация.